Veje+til+det+bæredygtige+samfund+-+projekt



=Om COMPASS=
 * KBHFF er i perioden 2017-2020 samarbejdspartner i et forskningsprojekt ved Københavns Universitet kaldet Collective Movements and Pathways to Sustainable Societies (COMPASS). Projektet er støttet af Velux Fonden og KBHFF har som partner forpligtiget sig til at indgå i en række aktiveter. Her kan du læse mere om hvad forskningsprojektet og partnerskabet går ud på. Vi vil løbende opdatere siden, efterhånden som projektet skrider frem.**

COMPASS projektet vil studere kollektive miljøbevægelser for at forstå, hvordan de påvirker miljøadfærd gennem sociale normer, og hvordan de påvirker normer og institutioner i samfundet. Projektet har derved to formål. 1) At bidrage til en bedre teoretisk forståelse af, hvordan kollektive miljønormer bliver skabt, påvirker miljøadfærd og spredes i samfundet, og 2) At bidrage til reduktion af økologiske fodspor ved at udvikle og opskalere kollektive græsrodsbevægelsers lokale og nationale effekter.

Læs mere på COMPASS' hjemmeside her: www.compass.ku.dk


 * Varighed:** 2017 til og med 2020


 * Forankring i KBHFF:** Projektet er forankret i bestyrelsen. Kontaktpersoner er pt. Louise Purup Nøhr (louisenohr88@gmail.com) og Eline van Schaik (ebvanschail@gmail.com)


 * Andre partnere i projektet:** Projektet er et samarbejde mellem Københavns Universitet (Institut for Antropologi og Institut for Statskundskab), 3 økosamfund (Den Selvforsynende Landsby, Andelssamfundet i Hjortshøj og Svalin), 2 fødevarefællesskaber (KBHFF og Køge Økologiske Fødevarefællesskab / Køge Fælles Jord), 3 netværk, der arbejder med at bekæmpe madspild (Skraldecafeen, Stop Spild af Mad og Zero Waste Danmark), og Omstilling Nu.


 * Dokumenter**: Her kan du læse projektbeskrivelsen for COMPASS projektet, samt den samarbejdsaftale som KBHFF har indgået med Københavns Universitet.



=Aktiviteter og status=


 * // 2017 //**
 * **November 2017: Andet Solution Lab i Andelssamfundet i Hjortshøj, Aarhus.** Temaet for SL2 var dannelse og udvikling af fællesskaber. Der blev bl.a. snakket om ildsjæle og frivillighed, forskellige typer af fællesskaber, samt opbygning og vedligeholdelse af fællesskaber. Læs referatet fra SL2 her (er endnu ikke sendt ud).


 * **Maj 2017: Første Solution Lab i Det Grønne Hus i Køge.** Fokus på dokumentation og vidensdeling af bæredygtige paksisser ud fra spørgsmålet "Hvordan kan vi samle, sammenstille og udbrede relevante aktiviteter og erfaringer fra de involverede fællesskaber og foreninger - og derved i fællesskab opnå nye veje til et bæredygtigt samfund?". Læs referatet fra SL1 her.


 * **Marts - maj 2017: Samarbejde med undervisere og studerende på faget Anvendt Antropologi, KU.** Sammen med underviserne på faget formulerede vi tre "opdrag" (problemstillinger), som de studerende inddelt i tre grupper tog udgangspunkt i. De studerende lavede bl.a. feltarbejde og interviews, og fremlagde løbende deres resultater og overvejelser. Det resulterede i tre rapporter, som rummer resultaterne af de studerende dataindsamling og analyse, samt anbefalinger til KBHFF. Rapporterne kan læses her.


 * **Februar 2017: Indledende møde på Københavns Universitet med COMPASS's forskere og de andre praksispartnere.** Her fik vi hilst på forskergruppen og de andre samarbejdspartnere. Projektets formål og struktur blev opridset, såvel som praktiske informationer om økonomi, afrapportering osv. Derudover fandt vi i fællesskab et nyt akronym til projektet: COMPASS - Collective Movementes and Pathways to Sustainable Societies. KBHFF, sammen med forsker Jens Hoff, vandt endda en flaske vin for at stille det forslag, der vandt :) Læs referatet fra mødet her.